ԱՄՓՈՓԱԹԵՐԹ
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2023 ԹՎԱԿԱՆԻ ՄԱՐՏԻ 30-Ի N 429-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ ՇԱՀԱԳՐԳԻՌ ՄԱՐՄԻՆՆԵՐԻ ՆԵՐԿԱՅԱՑՐԱԾ ԴԻՏՈՂՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆԵՐԻ ՄԱՍԻՆ 

	[bookmark: _Hlk233888791]                 1. ՀՀ ֆինանսների նախարարություն  
	29.07.2026

	
	01/2-1/20735-2026

	Ս.թ. հուլիսի 20-ի Ձեր թիվ ԱԱ/22.2/23431-2026 գրությամբ ներկայաված՝ Հայաստանի Հանրապետության կառավարության 2023 թվականի մարտի 30-ի թիվ 429-Ն որոշման մեջ լրացումներ կատարելու մասին Հայաստանի Հանրապետության կառավարության որոշման նախագծի վերաբերյալ հայտնում ենք, որ դիտողություններ և առաջարկություններ չկան։
	Ընդունվել է ի գիտություն

	2. ՀՀ առողջապահական և աշխատանքի տեսչական մարմին
	21.07.2026

	
	01/14275-2026

	Առողջապահական և աշխատանքի տեսչական մարմնում ուսումնասիրվել է «Հայաստանի Հանրապետության կառավարության 2023 թվականի մարտի 30-ի N 429-Ն որոշման մեջ լրացումներ կատարելու մասին» Հայաստանի Հանրապետության կառավարության որոշման նախագիծը, որի վերաբերյալ առաջարկություններ չկան։

	  Ընդունվել է ի գիտություն

	[bookmark: _Hlk233888435]3. ՀՀ վարչապետի աշխատակազմի տեսչական մարմինների
աշխատանքների համակարգման գրասենյակ
	22.07.2026

	
	/48.56/24880-2026

	Ի պատասխան Ձեր՝ 2026 թվականի հուլիսի 16-ի թիվ ԱԱ/22.2/23431-2026 գրության՝ «Հայաստանի Հանրապետության կառավարության 2023 թվականի մարտի 30-ի N 429-Ն որոշման մեջ լրացումներ կատարելու մասին» ՀՀ կառավարության որոշման նախագծի (այսուհետև՝ Նախագիծ) վերաբերյալ հայտնում եմ հետևյալը.
 Նախագծի 1-ին կետի 1-ին ենթակետի «ա» պարբերությամբ առաջարկվում է բժշկական արտադրատեսակների արտաքին տնտեսական գործունեության ապրանքային անվանացանկի ծածկագրերի աղյուսակը լրացնել «3004-ից Բժշկական արտադրատեսակ հանդիսացող արտադրանքը» նոր տողով: Վերոնշյալի համատեքստում հարկ եմ համարում նշել, որ ԵԱՏՄ ԱՏԳ ԱԱ 3004 ծածկագրի ներքո սահմանվում են դեղամիջոցները, հետևաբար՝ առաջարկում եմ Նախագծով հստակ սահմանել 3004 ծածկագրում ներառված այն ենթածածկագրերը, որոնք կարող են վերաբերելի լինել բժշկական արտադրատեսակներին:
	Ընդունվել է մասամբ։ ԵԱՏՄ ԱՏԳ ԱԱ 3004 ծածկագրի ներքո սահմանվում են դեղերը, սակայն հանդիպում են նաև «դեղանման» բժշկական արտադրատեսակներ։ Նման բժշկական արտադրատեսակի օրինակ է հանդիսանում  հիալուրանաթթվի նատրիուման աղ պարունակող, իզոտոնիկ լուծույթները, որոնք նախատեսված են որպես սինովիալ հեղուկի փոխարինիչ՝ իմպլանտ, ներհոդային ներարկման համար (հիմք՝ ԵՏՀ կոլեգիայի 2016 թվականի փետրվարի 9-ի N17 որոշում, հղում՝ https://www.alta.ru/tamdoc/16kr0017/)։ Գործնականում 3004-ից ենթածածկագրեր մատնանշել հնարավոր չէ։

	[bookmark: _Hlk233888951]4. ՀՀ պետական եկամուտների կոմիտե
	27.07.2026

	
	01/3-2/45029-2026

	«Հայաստանի Հանրապետության կառավարության 2023 թվականի մարտի 30-ի N 429-Ն որոշման մեջ լրացումներ կատարելու մասին» Հայաստանի Հանրապետության կառավարության որոշման նախագծի վերաբերյալ հայտնում ենք, որ առաջարկություններ չունենք։
Միաժամանակ տեղեկացնում ենք, որ  օրինակ՝ բոտուլինային A տիպի թույներից (տոքսիններից) ստացված ներարկումների համար նախատեսված միջոցները կարող են դասակարգվել նաև ԵՏՄ ԱՏԳ ԱԱ 3002 49 000 9 ստորաենթադիրքում։

	Չի ընդունվել։  Բոտուլինում տոքսին A տիպի պարունակող պատրաստուկները միջազգային կարգավորող պրակտիկայում գրանցվում և շրջանառվում են որպես դեղամիջոցներ։ Մասնավորապես, տարբեր երկրների դեղերի պետական գրանցամատյաններում որպես դեղամիջոց գրանցված են Botox, Dysport, Xeomin և այլ համանման պատրաստուկներ։ Հայաստանի Հանրապետությունում ներկայումս գրանցված են կլոստրիդիում բոտուլինում տոքսին A տիպի ակտիվ նյութ պարունակող հետևյալ դեղամիջոցները՝ Մեդպորտ, Ֆորտոքս և Բոտուլաքս։

	[bookmark: _GoBack]5. ՀՀ էկոնոմիկայի նախարարություն
	27.07.2026

	
	01/18627-2026

	Էկոնոմիկայի նախարարությունը քննարկելով «Հայաստանի Հանրապետության կառավարության 2023 թվականի մարտի 30-ի N 429-Ն որոշման /այսուհետ՝ Որոշում/ մեջ լրացումներ կատարելու մասին» ՀՀ կառավարության որոշման նախագիծը /այսուհետ՝ Նախագիծ/, հայտնում է հետևյալը․
Համաձայն Որոշմամբ հաստատված կարգի 3-րդ կետի՝ բժշկական արտադրատեսակները ներմուծվում են Եվրասիական տնտեսական միության արտաքին տնտեսական գործունեության ապրանքային անվանացանկի ( ԵԱՏՄ ԱՏԳ ԱԱ) ծածկագրերի համաձայն, ինչպես նաև ըստ անվանումների: 
 Այս համատեքստում առաջարկում ենք Նախագծի 1-ին կետում՝
-	3304990000 (միայն ներարկումների համար նախատեսված միջոցներ) բառերը փոխարինել 3304990000 (կոսմետիկական կամ դիմահարդարման և մաշկի խնամքի միջոցներ, այլ՝ նախատեսված միայն ներարկումների համար) բառերով,
-	3824996400 (միայն ներարկումների համար նախատեսված միջոցներ) բառերը փոխարինել 3824996400 (դեղագործության կամ վիրաբուժության մեջ կիրառվող ապրանքներ և բաղադրություններ, այլ՝ նախատեսված միայն ներարկումների համար) բառերով։
	 Ընդունվել է մասամբ։  Ըստ իրականացված վերլուծության, 3304990000 ԵԱՏՄ ԱՏԳ ԱԱ ծածկագրերի ներքո ներմուծվում են ներարկումների համար նախատեսված միջոցներ, որոնք իրենց կարգավիճակով չեն հանդիսանում գեղարարական՝ «կոսմետիկական» կամ «դիմահարդարման և մաշկի խնամքի» միջոցներ, այլ հանդիսանում են բժշկական արտադրատեսակներ։ ՀՀ կառավարության 2023 թվականի 429-ն որոշումը միտված է բժշկական արտադրատեսակների ներմուծման կարգավորմանը։ Այդ իսկ պատճառով ընդունված սահմանումների տարընթերցումներից խուսափելու նպատակով  3304990000 ԵԱՏՄ ԱՏԳ ԱԱ ծածկագրի համար առաջարկված ձևակերպումը չի ընդունվում։
3824996400-ի համար ձևակերպման փոփոխության առաջարկը ընդունվել է, կատարվել է փոփոխություն։

	6. ՀՀ արդարադատության նախարարություն
	22․09․2026

	
	27․0․1/49961-2026

	1․ Նախագծի 1-ին կետի 1-ին ենթակետով որոշման հավելվածի աղյուսակը լրացվում է նոր տողով, ըստ որի Բժշկական արտադրատեսակների արտաքին տնտեսական գործունեության ապրանքային անվանացանկի ծածկագրերի ցանկում ավելացվում է նաև՝ 3004-ից՝ բժշկական արտադրատեսակ հանդիսացող արտադրանքը։ 
3004 ԱՏԳ ԱԱ խմբում դասվում են դեղամիջոցները (դեղերը), որոնց ներմուծման համար սահմանված է այլ կարգ, ուստի այս կապակցությամբ հարկ է նշել, որ 3004 ԱՏԳ ԱԱ խմբի ներառումը Նախագծում առաջացնում է տվյալ խմբում դասակարգվող արտադրանքի՝ դեղի կամ բժշկական արտադրատեսակի իրավական կարգավիճակի սահմանազատման հարց։
Անհրաժեշտ է պարզաբանել, թե իրավասու մարմնի կողմից նշված ծածկագրով ապրանք դեղամիջոց ներմուծելու դեպքում ինչ չափանիշների հիման վրա է որոշվելու այն համարվում է բժշկական արտադրատեսակ, թե ոչ։ Կարծում ենք, որ չափորոշիչների բացակայությունը կարող է ընդլայնել անհատական գնահատման շրջանակը և հանգեցնել նույնատիպ ապրանքների նկատմամբ տարբեր որոշումների ընդունման։ 






2․ Միևնույն ժամանակ, հիմքը ընդունելով նորմատիվ իրավական ակտերի մասին օրենքի 23-րդ հոդվածի 2-րդ մասի կարգավորումները անհրաժեշտ է վերանայել նախագծի ուժի մեջ մտնելու ժամկետները՝ սահմանելով առավել ողջամիտ ժամկետ, քանի որ մի շարք տնտեսավարողների մոտ հնարավոր է արդեն իսկ առկա են դեպի ՀՀ ներմուծվող ապրանքախմբեր նշված ծածկագրերով, իսկ նախագծով  սահմանվող կարգավորումները նրանց համար սահմանում է լրացուցիչ վարչարարություն ։
	Ընդունվել է մասամբ։ ԵԱՏՄ ԱՏԳ ԱԱ 3004 ծածկագրի ներքո սահմանվում են դեղերը, սակայն հանդիպում են նաև «դեղանման» բժշկական արտադրատեսակներ։ Նման բժշկական արտադրատեսակի օրինակ է հանդիսանում  հիալուրանաթթվի նատրիուման աղ պարունակող, իզոտոնիկ լուծույթները, որոնք նախատեսված են որպես սինովիալ հեղուկի փոխարինիչ՝ իմպլանտ, ներհոդային ներարկման համար (հիմք՝ ԵՏՀ կոլեգիայի 2016 թվականի փետրվարի 9-ի N17 որոշում, հղում՝ https://www.alta.ru/tamdoc/16kr0017/)։ 
Միևնույն ժամանակ,  դեղի կամ բժշկական արտադրատեսակի իրավական կարգավիճակները  սահմանազատված են ոլորտային իրավական ակտերով, այդ թվում «Դեղերի մասին», «Բնակչության բժշկական օգնության և սպասարկման մասին» ՀՀ օրենքներով և ԵԱՏՄ ոլորտային որոշումներով։ Ավելին, այս պահին նշված դեղ, բժշկական արտադրատեսակ տարանջատումը իրականացվում է ներմուծման հավաստագրման փորձաքննության, ինչպես նաև Փորձագիտական կենտրոնում առանձին ընթացակարգով գործող վճարովի ծառայության շրջանակներում։

Ընդունվել է։ Որոշումն ուժի մեջ կմտնի պաշտոնական հրապարակմանը հաջորդող երեսուներորդ օրը։




